Sant Victoret

Sant Victoret (Saint-Victoret en francés) es una comuna provençala situada dins lo departament dei Bocas de Ròse e la region de Provença-Aups-Còsta d'Azur.

 Geografia 

Sant Victoret es una comuna fòrça urbanizada installada sus un territòri relativament pichon (4,7 km²) que se situa entre Marinhana e Vitròla dau Martegue. Lo clima es de tipe mediterranèu. La vila es liada a la ret rotiera dei Bocas de Ròse per la Departamentala D9 que passa a l'extremitat oèst de son territòri e per l'Autorota A7 que passa a l'extremitat èst. En revènge, es copada per la linha de camin de fèrre París-Marselha.

 Istòria 

L'istòria de Sant Victoret es dirèctament liada a aquela de l'Abadiá Sant Victor de Marselha. D'efiech, au sègle X, l'abadiá intrèt dins un periòde de prosperitat que durèt fins au començament dau sègle XII. Vèrs 965, un grop de monges foguèt mandat a Marinhana, lòng de Cadiera, per crear una comunautat dins una zòna palunosa. Aquò explica lo nom dau luòc e lo desvolopament progressiu dau prioret gràcias a la proteccion de l'Abadiá. Pasmens, en 1640, lo declin de Sant Victor entraïnèt la transformacion de la senhoriá que venguèt un fèu noble. Aquò permetèt la transformacion de la comuna que venguèt una comuna independenta en 1666.

Sant Victoret demorèt un pichon vilatge de quauquei centenaus d'abitats durant tot lo sègle XIX. Se desvolopèt lentament gràcias a l'industrializacion de la region e la populacion passèt lo milier d'estatjants en 1936. La creissença s'accelerèt après la Segonda Guèrra Mondiala per agantar un maximom de  personas en 1999. Dempuei aquela data, la populacion a leugierament demenit per s'estabilizar entre  e  estatjants. L'amainatjament de l'aeropòrt Marselha-Provença, la repatriacion dei colons d'Argeria e la creacion de l'usina d'elicoptèrs de Marinhana foguèron lei factors principaus d'aqueu desvolopament.

 Cultura 

I a pauc de vestigis de l'istòria anciana de Sant Victoret. Gràcias a la proximitat amb Airbus Helicopters, un musèu de l'aviacion foguèt inaugurat en 2006. Presenta una colleccion d'avions de caça, d'elicoptèrs militars e d'aeronaus destinadas a la lucha còntra leis incendis. Aquel ensemble vèn en complement d'un memoriau dedicat ai pompiers.

 Annèxas 

 Liames intèrnes 

 Abadiá Sant Victor de Marselha.
 Airbus Helicopters.
 Musèu de l'Aviacion de Sant Victoret.

 Personalitats liadas a la comuna 

 Bibliografia 

 Nòtas e referéncias 

Categoria:Comuna dei Bocas de Ròse
Categoria:Comuna de Provença